《悲歌六章 其三》
清代·郁植

旁人劝作洛阳贾，鲜衣如云马如虎。大儿羽林充宿卫，小妇邯如善歌舞。

明珠白璧家盈箱，昼攫锱铢夜勾股。啧啧猗顿独何人，却笑黔娄徒自苦。

吾曹意气耻阿堵，挥斥黄金贱如土，安能局蹐屠沽伍！

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。